Метерлинк Морис
Метерлинк Морис (29. 8.1862, Гент -—5. 5. 1949, Ницца)—бельгиялык жазуучу.

 Французча жазган. Парижден укук боюнча билим алган. «Жылуу жайлар» (1889), «12 ыр» (1896) ыр жыйнактарында, «Сокурлар» (1890) ж. б. пьесаларында жабыркагандар менен бирге бактылуу тагдыр үчүн күрөшкөндөр көрсөтүлгөн. 
 «Монна Ванна» (1902) тарыхый драмасыяда эл-жери үчүн күрөшкө чыккандардын эрдиги даңкталат. 
 
 «Көк чымчык» (1905, аты уйкаш көркөм фильм тартылган) жомок пьесасы — Метерлинктин чыгармаларынын сереси. 
 1914—18-ж. Метерлинк герман. милитаризмин сындап, публ. макалалар да жазган. 
 1896—1918-ж. жазган гуманисттик пьесалары дүйн. театр репертуарына кирген. 
 Нобель сыйл. лау­реаты (1911).

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол.  -656 б.

Инсандар